CELEX: 62018TN0352
Language: et
Date: 2018-06-05 00:00:00
Title: Kohtuasi T-352/18: 5. juunil 2018 esitatud hagi – Germann Avocats ja XJ (*) versus komisjon

27.8.2018   
               
               
                  ET
               
               
                  Euroopa Liidu Teataja
               
               
                  C 301/39
               
            
         5. juunil 2018 esitatud hagi – Germann Avocats ja  XJ (*1)
            versus komisjon
         (Kohtuasi T-352/18)
         (2018/C 301/53)
         Kohtumenetluse keel: inglise
         
            Pooled
         
         
            Hagejad: Germann Avocats LLC (Genf, Šveits),  XJ (*1) (esindaja: advokaat N. Skandamis)
         
            Kostja: Euroopa Komisjon
         
            Nõuded
         
         
                     —
                  
                  
                     Tühistada kostja otsus, mis sisaldub kirjas, mille hagejad said 2. aprillil 2018, ja millega lükatakse tagasi nende ühine pakkumus jätku-uurimuse teostamiseks ametiühingute tegevuse kohta seoses mittediskrimineerimise ja mitmekesisusega töökohtades (hanketeade JUST/2017/RDIS/FW/EQUA/0042);
                  
               
                     —
                  
                  
                     kohustada kostjat tagama õiguslikult piisav läbipaistvus, mis puudutab asjakohast teavet ning kvantitatiivset ja kvalitatiivset analüüsi seoses konkurentsiolukorraga, mis puudutab eelkõige edukaks tunnistatud pakkujat ja seoses mitmekesisuse küsimustega asjaomastel turgudel kõnealuse pakkuja jaoks;
                  
               
                     —
                  
                  
                     kohustada kostjat tasuma hagejatele kahjuhüvitist summas 35 000 eurot, millele lisandub intress, kahju eest, mida nad väidetavalt kandsid tulenevalt nende õiguspäraste ootuste mittejärgimisest, kõnealuse lepingu täitmise võimaluse kaotamisest ning muude õiguste ja põhimõtete rikkumisest;
                  
               
                     —
                  
                  
                     mõista kohtukulud välja kostjalt.
                  
               
            Väited ja peamised argumendid
         
         Hagi põhjenduseks esitab hageja kolm väidet.
         
                     1.
                  
                  
                     Esimene väide, et kostja rikkus oma põhjendamiskohustust, hinnates.
                  
               
                     2.
                  
                  
                     Teine väide, et hinnates hagejate pakkumust kõnealuses hankemenetluses, tegi kostja mitu ilmset hindamisviga.
                  
               
                     3.
                  
                  
                     Kolmas väide, et kostja rikkus oma kohustust tagada hagejate õiguspärane ootus seoses konkurentsil põhineva turu olukorraga, mis annab konkurentidele võrdsed võimalused, ning tolereeris ja/või soodustas tegelikku või potentsiaalset turgu valitseva seisundi kuritarvitamist ja rikkus võrdse kohtlemise, hea halduse, läbipaistvuse ja hea usu põhimõtteid menetluses, mis viis vaidlustatud otsuse tegemiseni.
                  
               
            (*1)  Teave on kustutatud või asendatud seoses isikuandmete kaitse ja/või konfidentsiaalsusega.